b'\n_START_ARTICLE_\nMercedes-Benz\n_START_PARAGRAPH_\nMercedes-Benz (skraj\xc5\xa1ano Mercedes ali Benz) je nem\xc5\xa1ki proizvajalec avtomobilov, avtobusov in tovornjakov, v lasti pa ga ima podjetje Daimler AG. V letu 2012 so proizvedli 1.455.650 vozil.\n_START_SECTION_\nDirke za Veliko nagrado\n_START_PARAGRAPH_\n\xc5\xbde obe podjetji sta bili uspe\xc5\xa1ni v moto\xc5\xa1portu preden sta se zdru\xc5\xbeili leta 1926. Tovarni\xc5\xa1ko mo\xc5\xa1tvo Daimler-Benz AG je med sezonama 1927 in 1939 nastopilo na 228-ih dirkah, na katerih je doseglo 38 zmag.\n_START_SECTION_\nFormula 1\n_START_PARAGRAPH_\nV Formuli 1 so prvi\xc4\x8d nastopili v sezoni 1954 na dirki za Veliki nagradi Francije, kjer so takoj dosegli dvojno zmago. Mercedes-Benz je dominiral v Formuli 1, Juan Manuel Fangio z Mercedes-Benzom osvojil dva zaporedna dirka\xc5\xa1ka naslova prvaka, dokler se po sezoni 1955 niso na\xc4\x8drtno umaknili. _NEWLINE_V sezoni 1993 so se vrnili v Formulo 1 kot dobavitelj motorjev najprej mo\xc5\xa1tvu Sauber. V naslednji sezoni 1994 so se povezali z mo\xc5\xa1tvom McLaren, s katerim sodelujejo \xc5\xa1e danes. Kombinacija McLaren-Mercedes (oziroma Srebrne pu\xc5\xa1\xc4\x8dice, kot jih mnogi imenujejo) je po za\xc4\x8detnih te\xc5\xbeavah osvojila konstruktorski naslov v sezoni 1998 in dva dirka\xc5\xa1ka naslova, Finec Mika H\xc3\xa4kkinen v sezonah 1998 in 1999. V teh letih so bili ve\xc4\x8dinoma pri vrhu saj so osvojili v konstruktorskih prvenstvih \xc5\xa1e \xc5\xa1tiri druga (1999-2001, 2005) in tri tretja mesta (2002-2003, 2006).'